OzLabs/hebrew-wiki-articles huggingface dataset:
שומוג'סנטפאל

שומוג'סנטפאל (בהונגרית: Somogyszentpál) הוא כפר במחוז שומוג' בהונגריה, בנפת מרצאלי.

== מיקום ==
היישוב ממוקם בשומוג'י הפנימית (הנוף המרכזי של הרי טרנסדנוביה, שטחו הוא 3,000 קמ"ר, גובהו הממוצע הוא 173.2 מטר מעל פני הים), בקצה הדרום-מערבי של נאג'-ברק (אחד מתתי האזורים הקטנים של הונגריה, אחד הגורמים האקולוגיים המגדירים את אגם הבלטון הקטן), דרומית מזרחית לכפר בלטונקרסטור (Balatonkeresztúr).

== היסטוריה ==
שומוג'סנטפאל הוקמה בשנת 1929 על ידי מיזוג של שני כפרים, ואריאשקר (Varjaskér) וטוטסנטפאל (Tótszentpál). באותה תקופה, היישוב היה עדיין הכפר השלישי בגודלו במחוז מרצאלי עם 1,750 תושבים. היום פחתה אוכלוסייתה לפחות מ-1,000 איש.

ואריאשקר (Varjaskér) הוא יישוב מתקופת התיישבות המדיארים במרכז אירופה (שנקראת בהונגרית "תפיסת המולדת" או "כיבוש המולדת"). הכפר הוזכר לראשונה בכתב (1226), בשם Ker, לאחר מכן Keér,<ref>Joannes Karácsonyi et Samuel Borovszky. Regestrum Varadiense... Anno 1226. p. 281-2., Bp., 1903)</ref> לאחר מכן הופיע במסמכים בשנים 1292 ו-1321, ומאוחר יותר גם ברשימת המעשר האפיפיורי של 1332–1337.

הכפר טוטסנטפאל (Tótszentpál) השתייך בתחילה לנפת קפושי, לאחר מכן נפת לנדיאלטוטי, ומתחילת המאה ה-20 לנפת מרצאלי. ב-1910 היו בה 999 תושבים הונגרים, מתוכם 984 קתולים ו-8 יהודים. המקור הוא: אטלס ומסד הנתונים של הונגריה ההיסטורית (1910).

== אתרים בעלי עניין ==
חורבת כנסיית Varjaskér
* הרכבת הכלכלית של Balatonfenyves
* חורבת כנסיית Varjaskér: בנויה מלבנים בסגנון רומנסקי מסוף המאה ה-13 ממוקמת במרכז הכפר הישן קר.<ref>dr. Bogdán Tibor: Varjaskér történelmi emlékei, Somogyi Honismereti Híradó, Kaposvár, 1881/2.10-15.o</ref>
* חורבת טירת Varjaskér: נבנתה כנראה במאה ה-16 על ידי המשפחה טרק של היישוב Egying. את קירות היסוד שלו (שרידי לבנים ואבן) הטמונים באדמה ניתן לראות עד היום יחד עם החפיר. כרגע הוא מוקף במים ולא ניתן לגשת אליו.<ref>OSZK. Fol.HUNG. Varjaskér község, kaposvári járás, Értesíttő Váry jegyző.</ref>
* כנסייה שנבנתה לכבודו של אנטוניוס מפדובה: נבנתה בכפרטוטסנטפאל בין השנים 1774 ו-1778, עם מגדל קסדה מחודד בחזית.<ref>dr. Bogdán Tibor: Somogyszentpál egyháztörténete, Kaposvár, 2004.</ref>

== ילידי המקום ==
* לאַסְלוֹ פּוֹלְגַאר (בהונגרית: Polgár László, שומודיסנטפאל, 1 בינואר 1947 – ציריך, 19 בספטמבר 2010) היה זמר אופרה יהודי-הונגרי (בס) זוכה פרס קושוט, פרס פרנץ ליסט ופרס גראמי. חבר אגודת בני האלמוות.

== קישורים חיצוניים ==

* 
* [https://web.archive.org/web/20080107003632/http://vendegvaro-marcalikisterseg.hu/tagok/Somogyszentpal/index.html בית הארחה - שומוג'סנטפאל]

== הערות שוליים ==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קוסטאס ורוטסוס

קוסטאס ורוטסוס (ביוונית: Κώστας Βαρώτσος; נולד ב-25 בינואר 1955) הוא פרופסור באוניברסיטת אריסטו בסלוניקי ופסל יווני בינלאומי שעובד בעיקר בזכוכית ומתכת. ידוע בשל פסלו המפורסם הרץ.

== ביוגרפיה ==
ורוטסוס נולד וגדל באתונה. הוא למד ציור באקדמיה לאמנויות יפות ברומא בשנים 1973–1976 למד אדריכלות באוניברסיטת ד'אנונציו בפסקארה וקיבל שיעורים אצל ג'ורג'יו גרסי .

ב-1989 מייסד עם קבוצת אמנים את Realismi. ב-1990 למד במלגה בניו יורק.

ב-1999 הוא נבחר לפרופסור באוניברסיטת אריסטו בסלוניקי, במחלקה לאדריכלות שבה מלמד אמנות חזותית. אותה שנה הוא נבחר על ידי מדינתו להציג באופן בלעדי ב.

החומרים מהם הוא מייצר את פסליו עשויים מזכוכית, מתכת ואבן.

== יצירות ==
* 1982 – ונוס השחורה, דסמוס ארט גלרי, אתונה, יוון
* 1983 – משורר, ניקוסיה, קפריסין
* 1987 – נוגה שחורה, הביאנלה לאמנות בסאו פאולו
* 1988 – הרץ, כיכר אומוניה , אתונה, יוון*
* 1989 – פירמידה, טור, גלריה לאמנות ארקו די ראב, רומא, איטליה
* 1990 - אופק, כיכר אריסטוטלוס , סלוניקי, יוון
* 1990 – ללא שם, אוסמטה , איטליה
* 1992 – אנליקסיס, הכיכר הבין-אמריקאית, אתונה, יוון
* 1992 – Paesagio con rovine, ג'יבלינה איטליה
* 1992 – טיפות, גלריה לאמנות ליימן, ניו יורק, ארצות הברית
* 1994 – הרץ, הילטון, אתונה, יוון
* 1994 – שעון חול, מרכז התרבות האירופי של דלפי, דלפי, יוון
* 1994 – מזל דלי, פירמידה, מוזיאון לאמנות עכשווית, ניס, צרפת
* 1995 – הידרוג'יוס, נמל התעופה הבינלאומי של סלוניקי, יוון
* 1995 – אנליקסיס II, ניקוסיה, קפריסין
* 1995 – אופקים, הביאנלה של ונציה, איטליה
* 1996 – אופק, סאני, חלקידיקי, יוון
* 1996 – אופק, פירמידה, מחקר עבור הפארק הארכאולוגי של קומה, נאפולי, איטליה
* 1996–1997 – La Morgia, הרי האפנינים, אברוצו, איטליה
* 1997 – ללא שם, בניין מק קורמיק, שיקגו, ארצות הברית
* 1997 – משורר, קזקלנדה, איטליה
* 1998 – אופק, פירגוס קורינתיה , יוון
* 1998 – ללא שם, ארמון התערוכות , רומא, איטליה
* 1998 – 4 מבוכים, ספירלה, ללא שם, אופק, מוחקה, מוזיאון לאמנות עכשווית, אנטוורפן, בלגיה
* 1998 – רקדן מסוכן, ללא שם, פיסימה, שעון חול, לרינת, טירת רוקסקלן אברוצו, איטליה
* 1998 – הצטמקות, גל, דלי, ללא שם, טוטם, אופק, גלריה לאמנות ג'ורג'יו פרסנו, מילאנו 1991, טורינו 1995-1998-1999

==גלריה==
<gallery caption="" widths="150px" heights="150px" perrow="4">
קובץ:Otranto BW 2016-10-18 16-19-01.jpg|הפסל "הטרגדיה של אוטרנו", פסל בנמל אוטרנטו, לזכר קורבנות הספינה האלבנית במצר אוטרנטו ב-1997
קובץ:Varotsos Nicosia.jpeg|ניקוסיה, קפריסין
קובץ:Mausoleo di Sant'Elena dal Parco Casilino-Labicano.jpg|"הירח", רומא
קובץ:La Morgia.jpeg|La Morgia, הרי האפנינים, אברוצו, איטליה
</gallery>

==קישורים חיצוניים==

* [https://greeknewsagenda.gr/topics/culture-society/6847-costas-varotsos-the-poet-sculptor Costas Varotsos: The Poet Sculptor], באתר Greek News Agenda 
* [https://www.artsy.net/artist/costas-varotsos/works-for-sale Costas Varotsos], באתר Artsy 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פסלים יוונים
קטגוריה:ילידי 1955
במרומי ערץ

תחילת הפיוט "במרומי ערץ" בכתב יד אוקספורד בודלי 5

במרומי ערץ הוא פיוט הקדמה לקדושה שחובר על ידי רבי יוסף אבן אביתור ונאמר בנוסח הספרדים בחזרת הש"ץ של מוסף ביום הכיפורים. הפיוט משווה בין המלאכים העומדים בשמים, לבין עם ישראל העומד על הארץ, ומתאר ששניהם יחד משבחים את הקב"ה.

==מבנה הפיוט==
הפיוט בנוי משמונה בתים, מהם בית פתיחה, בית סיום ושישה בתי תוכן.
בתי הפתיחה והסיום כוללים חמש שורות. שתי השורות הראשונות מדברות אחת על המלאכים "בִּמְרֹומֵי עֶרֶץ" ואחת על בני האדם "וּבִשְׁכוּנֵי אֶרֶץ", ולאחר מכן באות שתי שורות של תיאור שיבוחו של הקב"ה, כשכל שורה מתחילה במילה "אלה" "ואלה", אך לא ניתן לדעת מתוכן השורות איזו מתייחסת למעשיהם של המלאכים, ואיזו מתייחסת למעשיהם של בני האדם. השורה החמישית היא שיבוץ של פסוק המתאר את כבודו של הקב"ה.
ששת בתי התוכן מתייחסים לסירוגין למלאכים ולבני האדם, כאשר בית אחד פותח במילים "בִּמְרֹומֵי עֶרֶץ" והשני במילים "וּבִשְׁכוּנֵי אֶרֶץ" שלוש פעמים לסירוגין. כל בית בנוי מארבע שורות, אשר מתארות מה מתרחש באזור עליו מדבר הבית. הבתים חרוזים בחריזה עצמאית לכל בית, והשורה האחרונה, אשר מכילה שיבוץ מקראי, גם היא חרוזה באותו חרוז.

==אמירת הפיוט בתפילה==
זהו הפיוט הראשון שנאמר במנהג הספרדים בחזרת הש"ץ של מוסף ליום הכיפורים. אחרי הפיוט נהוג לומר את פיוט הסילוק "ארץ התמוטטה והתפוררה" של רבי יהודה הלוי ולאחריהם את הקדושה. המנהג הרווח הוא שאת שני הפיוטים אומר הסומך.

==קישורים חיצוניים==
* אדוה הכהן בומנדיל וסמואל בומנדיל, [https://www.sefaria.org.il/sheets/216057?lang=he בין אדם למלאכים] - עיון בפיוטים "במרומי ערץ" ו"אשר אימתך", באתר ספריא
* 
* [http://old.piyut.org.il/tradition/3473.html?section=morePerformances במרומי ערץ] באתר הזמנה לפיוט
* [https://www.nli.org.il/he/piyut/Piyut1media_010094900467505171/NLI במרומי ערץ] באתר הפיוט והתפילה
קטגוריה:יוסף אבן אביתור
קטגוריה:פיוטי יום הכיפורים
היי את

היי את הוא סינגל שהוקלט על ידי הזמר הישראלי איתי לוי. השיר יצא לאור ב-23 בינואר 2017, כסינגל השמיני מתוך אלבומו השלישי של לוי, שורדים אהבה, על ידי חברת התקליטים ליאם הפקות.

== רקע וכתיבה ==
השיר נכתב והולחן על ידי נתנאל ששון, והופק על ידי דולי ופן. השיר הוא בסגנון הפופ אשר משלב בתוכו את סגנון הים-תיכונית.

== וידאו קליפ ==
הווידאו קליפ הנלווה שצולם לשיר, בוים על ידי עוזי ג'ורג' והועלה לערוץ היוטיוב של לוי ב-23 בינואר 2017, בסמוך לצאת הסינגל.

נכון לאוגוסט 2022, מונה הצפיות של הקליפ עומד על כ-10 מיליון.

== מיקומי שיא ==

==קישורים חיצוניים==

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירי איתי לוי
קטגוריה:שירים בעברית
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
הרץ (פסל)

הרץ הוא פסל זכוכית שמוערם על ברזל, בגובה 14 מטר ובמשקל 17 טון, שיצר הפסל קוסטאס ורוטסוס ב-1988, בהזמנת העיר אתונה, יוון. מ-1988 עד 1994, הפסל הוצב בכיכר אומוניה , אתונה. החשש מרעידות המטרו שמתחתיו הובילו להחלטה להעביר אותו לאתר הנוכחי שלו, מול מלון הילטון בצומת שדרת ואסיליס סופיאס עם שדרת ואסילאוס קונסטנטינו באתונה.

== סיפורו של הפסל ==
"הרץ" הוא פסל מאת קוסטאס ורוטסוס, עשוי מלוחות זכוכית מוערמת על ברזל, עוצב באוגוסט 1988 בכיכר אומוניה, על גבי מזרקת הפירמידה שהייתה קיימת באותה התקופה. הפסל נוצר למייזם האמנותי "דרומנה" שאורגן על ידי עיריית אתונה ביוזמת ראש העיר מילטיאדיס אוורט וסגן ראש העיר לענייני תרבות סטברוס קרחקוס . בתחילה, נועד הפסל לשהות במקום כחודש, אך בשל הרושם הרב שעורר, הוחלט, בסיועה של מלינה מרקורי, להישארו. 

שמו המקורי היה "הזר" (ביוונית: ξένος), עובר אורח בנוף האורבני המודרני שבא והולך במהירות כמו רוח רפאים. מקור ההשראה של ורוטסוס לפסל היו אותם אלפי האנשים שבאים והולכים בכיכר אומוניה. השם "הרץ" העממי, ניצח בסופו של דבר, בשל הצורה הדינמית של הפסל. שיטת הבנייה של הפסל הייתה באותה הטכניקה שבה יצר את יצירתו ה"משורר" בניקוסיה ב-1983.

עקב העבודות בבניית תחנת המטרו בכיכר, הפסל נהרס ב-1993 ונבנה מחדש במאי 1994 בכיכר מול מלון הילטון בצומת שדרת ואסיליס סופיאס עם שדרת ואסילאוס קונסטנטינו , המקום שבו הוא נמצא עד היום.

במרץ 2019, כחלק מהסכם פרספה , בין ממשלות יוון ורפובליקת מקדוניה, הציעה שרת התרבות מירסיני זורבה לאמן להעביר את הפסל לסקופיה, מקדוניה הצפונית להחליפו בפסל של אלכסנדר הגדול מסקופיה. ורוטסוס, בעל זכויות היוצרים של הפסל, דחה את ההצעה והרץ נשאר באתונה.

===ביקורת===
ממדיו המונומנטליים והחומרים יוצאי הדופן שבאמצעותם הפסל נוצר ושסימנו את הנוף האורבני, עוררו ויכוחים סוערים וביקורת רחבה של אתונאים רבים, אך יחד עם זאת רבים קיבלו אותו בחיוב. זו הייתה הפעם הראשונה שיצירת אמנות מודרנית ביוון חילקה את דעת הקהל בצורה כה אינטנסיבית, וצברה תומכים קנאים וגם אויבים מושבעים. האמן ספג ביקורת קשה מסצנת האמנות היוונית, כאשר חלקם זיהו אותו מבחינה פוליטית הן עם אוורט והן עם הימין באופן רחב יותר ואפילו אפיינו אותו כפשיסט. אולם כעת, הפסל מקובל באופן נרחב כאחד מציוני הדרך של העיר.

==גלריית תמונות==
<gallery caption="" widths="150px" heights="150px" perrow="4">
קובץ:2007 - panoramio (9).jpg|
קובץ:Athens - panoramio (2).jpg|
</gallery>

==קישורים חיצוניים==

* [https://isharethese.com/dromeas-the-runner-a-modern-sculpture-in-athens-greece/ DROMEAS – THE RUNNER, A MODERN SCULPTURE IN ATHENS GREECE], 23 במאי 2021 
* [https://greeknewsagenda.gr/topics/culture-society/6847-costas-varotsos-the-poet-sculptor Costas Varotsos: The Poet Sculptor], Greek News Agenda 
* יגאל צור, [https://www.ynet.co.il/articles/0,7340,L-3286984,00.html אתונה: היווניה הגדולה שמחה], באתר ynet, 7 באוגוסט 2006

קטגוריה:פיסול יווני
קטגוריה:יצירות זכוכית וויטראז'
קטגוריה:אתונה: פסלים
קלאו וקוקין

קלאו וקוקין (באנגלית: Cleo & Cuquin) היא סדרת טלוויזיה מקסיקנית-ספרדית לילדים. הסדרה נוצרה על ידי ויקטור מ. לופז והופקה על ידי Ánima Kitchent בשיתוף עם Televisa עבור RTVE.

הסדרה שודרה במקור ב-7 בינואר 2018 בערוץ Clan. בישראל הסדרה שודרה בדיבוב לעברית בשנת 2018 בערוץ הופ!. לסדרה הופקו 2 עונות בעלות 78 פרקים באורך 8 דקות.

שיר הפתיחה של הסדרה בעברית תורגם על ידי עמרי כהן ובוצע על ידי לורה שופוב.

== עלילה ==
הסדרה עוקבת אחר קלאו וקוקין ושאר אחיהם, המתמודדים בכל פרק עם בעיות יומיומיות, ופותרים אותן דרך משחקים ודמיון. בסוף כל פרק, קלאו וקוקין ושאר אחיהם משתמשים בלקחים שנלמדו מהם כדי לעזור להם לקבוע מה הם ירצו להיות כשיגדלו.

== דמויות ==
* קלאו (Cleo) - ילדה בת 8. הבכורה מבין שישה אחים. הדבר האהוב עליה בעולם הוא לשחק, ובדמיונה החי, היא הופכת הכל להרפתקה.
* קוקין (Cuquin) - תינוק בן שנה. הקטן ביותר. הוא תינוק קטן ומקסים, תינוק בלתי נלאה ושובב שפשוט לא יושב בשקט.
* קוליטס (Colitas) - ילדה בת 4. היא האחות הקטנה ועדיין לומדת לדבר. היא כולה לב ואוהבת לחלוק את כל מה שיש לה, היא אמפתית ואופטימית וחובבת טבע ענקית.
* פלוסין (Pelusin) - ילד בן 5. האמן של המשפחה. הוא קליל, יצירתי ומאוד רגיש. יש לו שיער שמסתיר את עיניו. באחד הפרקים נראות עיניו. 
* מריפי (Maripí) - ילדה בת 6. מאוד מסודרת, נקייה, ובעיקר תיאטרלית עד היסוד. היא אוהבת להיות במרכז תשומת הלב.
* טטה (Teté) - ילד בן 7. הוא תולעת ספרים: אינטליגנטי, קצת יודע הכל, שאוהב לקרוא, ללמוד וללמוד דברים חדשים... ואז להשוויץ בכמה שהוא יודע.

== מדבבים ==
הדיבוב העברי בוים על ידי דן שצברג, והופק על ידי יעל אללוף וליאור ידידיה.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|קלאו
|היילי מאקי
|איילה פלדמן
|-
|קוקין
|רובן ריי
|דניאל שופוב
|-
| rowspan="2" |מריפי
|אמילי אמרסן
| rowspan="2" |מאיה געש
|-
|סוואנה ביטי
|-
|קוליטס
|קנה פיקארד
|אוריה שצברג
|-
|פלוסין
|האנטר מאקי
|איתי סולומון
|-
|טטה
|אוסטין נאש צ'ייס
|אורי אייזנמן
|}

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות ערוץ הופ!
קטגוריה:סדרות טלוויזיה על משפחות
קטגוריה:סדרות הנפשה ספרדיות
קטגוריה:סדרות פנטזיה
קטגוריה:סדרות טלוויזיה מקסיקניות
קטגוריה:תוכניות טלוויזיה שעלו לשידור בשנות ה-2010
קטגוריה:ניק ג'וניור: תוכניות וסדרות
המשורר והחשפנית

המשורר והחשפנית הוא ספרו השלישי<ref></ref> של המשורר והסופר אלי שמואלי. הספר יצא לאור בהוצאת עם עובד בשנת 2020, וב-2021 נמנה שמואלי על הזוכים<ref></ref> בפרס היצירה לסופרים עבריים ע"ש לוי אשכול.

== תקציר העלילה ==
יהושע, גיבור הספר, מתפרנס מעבודות מזדמנות וחולם להיות יום אחד משורר מפורסם. בינתיים, הוא מקליד בלילות את שיריו במכונת כתיבה ובימים הוא שקוע בחלומות ותכנונים לגבי המקדמה העצומה שהוא כמה לזכות בה עוד לפני התהילה. הוא מוכן לעשות הכל כדי שספר שיריו יראה אור, אלא אם כן מצפונו יעצור אותו. באחד הימים הוא פוגש רקדנית חושנית שמתפרנסת ממופעי חשפנות באירועים פרטיים. מכאן, מתמודד יהושע בפני השאלה, האם היא תסיט אותו מדרכו או להפך, תעזור לו לממש את חלומו הגדול? הספר עוסק במאבק היום יומי שבין ייאוש לתקווה, ובנחישות הרבה הנחוצה כדי להיאחז בחלום גדול, שקשה להרפות ממנו.

== קישורים חיצוניים ==
* [https://hitrashmut.co.il/6-ספרי-קריאה-חדשים-מומלצים-לחופשה/ המשורר והחשפנית – עמוק, מורכב ומושך לקריאה] - איטו אבירם, התרשמות. 1 באוגוסט 2019
* 
* 
* 
* [https://elishmueli.wordpress.com/בעל-פה/ריאיון-במעריב/ מחיר התהילה] - כרמית ספיר-וויץ, מעריב. 27 בפברואר 2020

== הערות שוליים ==

קטגוריה:ספרים בעברית
שבט יהודה בדוחק ובצער

שבט יהודה בדחק ובצער הוא פיוט הנאמר בפתיחת הסליחות, לפי רוב מנהגי הספרדים. הפיוט פותח את חלק אמירת י"ג מידות שבמהלך הסליחות, ומגיע מיד אחרי אמירת אשרי ופסוקי הרחמים. שד"ל ייחס את הפיוט לרבי שמעיה קוסון מחבר הפיוט אודה לאל.

==מבנה הפיוט==
הפיוט מורכב משמונה שורות, אשר יוצרות את האקרוסטיכון "שמעיה חזק", ושורת מעבר לאמירת אל מלך. כל שורה בנויה משתי צלעיות, אשר חורזות ביניהם בחריזה פנימית. הצלעית השנייה של כל שורה היא שיבוץ מקראי.

==תוכן הפיוט==
הפיוט מדבר על צערו ומצוקתו של עם ישראל (המכונה כולו "שבט יהודה"), ומתפלל שה' ישמע את תפילת בניו, יזכור אותם ויושיע אותם מצרותיהם.

==אמירת הפיוט==
הפיוט משמש הקדמה לאמירת י"ג מידות של רחמים בפעם הראשונה שהן נאמרות בסליחות. במנהג המקורי, נאמר במקום זה פיוט פתיחה אחר, "ה' אלהי צבאות יושב הכרובים", אך קהילות רבות החליפו אותו ב"שבט יהודה", וזהו המנהג הרווח כיום. כיוון שהפיוט פותח את החלק של אמירת י"ג מידות, אותו ניתן לומר רק במניין, הפיוט משמש נקודת ציון למקום ממנו מדלגים כשאין מניין, ואליו חוזרים אם הגיע מניין באמצע אמירת הסליחות.
בדרך כלל, נוהגים לומר את הפיוט בצורה של חזן וקהל, כאשר החזן אומר את הצלעית הראשונה של השורה, והקהל את הצלעית השנייה, ויש נוהגים שכל הקהל אומר את הפיוט יחד. הפיוט נדפס גם גם בכמה סדרי תפילה ליום כיפור קטן (ערב ראש חודש), אך לא נהוג בשום קהילה היום לאומרו בהזדמנות זו.

==קישורים חיצוניים==

* [https://www.nli.org.il/he/piyut/Piyut1song_010639400000005171/NLI שבט יהודה בדוחק ובצער] באתר הפיוט והתפילה
* 

==הערות שוליים==

קטגוריה:סליחות
קטגוריה:יצירות שמחברן אינו ידוע
קטגוריה:יום כיפור קטן
קטגוריה:יצירות עם אקרוסטיכון
אלן אגלין

סוחט בגדים משנת 1903
אלן אגלין (באנגלית: Ellen F. Eglin; 1836–1916) הייתה ממציאה אפרו-אמריקאית אשר עשתה מהפך בתחום הכביסה עם המצאת סוחט בגדים מכני עבור בגדים מכובסים.

== ביוגרפיה ==
כמו במקרים אחרים של ממציאות אפרו-אמריקאיות שחיו במאה ה-19, מעט ידוע לנו על ראשית חייה של אגלין. אגלין נולדה במדינת מרילנד, ארצות הברית בפברואר 1836. בשלב מסוים היא ומשפחתה עברו לוושינגטון די סי, שם אגלין עבדה כעוזרת בית ועובדת מדינה. ידוע כי בצעירותה היא עבדה כמזכירה במשרדי מפקד האוכלוסין האמריקאי בוושינגטון, כעוזרת בית היא עסקה בכביסה כמה שעות כל יום. העבודה הקשה של שפשוף הכביסה בסבון, שטיפת הכביסה במים וסחיטה ידנית הביאו את אגלין לחשוב על פתרון.

== ההמצאה של אגלין ==
בשנת 1888 המציאה אגלין את המוצר המהפכני שלה, סוחט בגדים, שהיה למעשה מכונה בעלת שני גלילים מעץ מחוברים לכננת. לאחר שטיפת הבגדים, הבגדים הרטובים נכנסו לתוך המכשיר שסחט מהם את רוב המים ככה שנותר לתלות אותם לייבוש. התהליך חסך זמן רב ועבודה קשה של סחיטה ידנית.<ref></ref>

אף על פי שהמוצר התקבל, יוצר והפך פופולרי מאוד במאה ה-19 ואף במאה ה-20, אגלין לא קיבלה קרדיט או תגמול כספי על ההמצאה שלה. אגלין לא רשמה על המצאתה פטנט אלא מכרה את הזכויות של ההמצאה לגבר לבן שלא ידוע לנו שמו במחיר של 18$ בלבד.<ref></ref>

בשנת 1890 היא התראיינה למגזין The Women inventor.<ref></ref> כאשר נשאלה מדוע מכרה את המצאתה במחיר כה נמוך היא ענתה : "את יודעת, אני שחורה, והיה ברור שאם יפורסם שאשה שחורה המציאה את המוצר, נשים לבנות לא היו קונות אותו. העדפתי שהמוצר יגיע לשוק ולא להיות מפורסמת בזכות הצבע שלי".<ref></ref><ref></ref>בשנת 1900 ההמצאה של אגלין נמכרה לחברת מכונות כביסה אמריקאית. החברה התעשרה מאוד מההמצאה של אגלין. המצאה זו ממשיכה לשמש למפות שולחן.

=== לאחר ההמצאה ===
לאחר שמכרה את סוחט הכביסה שהמציאה תכננה אגלין להמציא המצאה נוספת ולרשום עליה פטנט. היא החליטה שההמצאה תתפרסם ככזו שהומצאה על ידי אשה שחורה, דבר שיעורר השראה בנשים שחורות נוספות. לא ידוע לנו מה הייתה ההמצאה של אגלין כי היא מעולם לא פרסמה אתה. ידוע כי היא עמדה להופיע בקונגרס הבינלאומי לנשים ממציאות (WIIIC) אבל היא מעולם לא הופיעה שם.<ref></ref>

היא חזרה לעבוד במשרד מרשם האוכלוסין האמריקאי.

== חיים אישיים ==
מעט ידוע לנו גם על חייה האישיים ואחרית ימיה של אגלין. ידוע כי היא חייתה בוושינגטון די סי בשנת 1890, היא הייתה מועסקת על ידי מחלקת המדינה.

אחיה צ'ארלס היה בצבא ארצות הברית, כאשר נפטר ב־1896 הוא הוריש את כל רכושו לאלן ולשני אחים נוספים.<ref>"Will of Charles Eglin," (Washington) Post, August 2, 1896, 2</ref>

אלן אגלין נפטרה ככל הנראה בשנת 1916.

== קישורים חיצוניים ==
* [https://www.youtube.com/watch?v=1ZtLHGotCCk סרטון על המצאתה של אלן אגלין]

== הערות שוליים ==

קטגוריה:אפרו-אמריקאים
קטגוריה:אפרו-אמריקאיות
קטגוריה:ממציאות אמריקאיות
קטגוריה:נשים במאה ה-19
קטגוריה:ממציאים אמריקאים
קטגוריה:וושינגטון די. סי.: אישים
קטגוריה:אמריקאיות שנולדו ב-1849
קטגוריה:אמריקאים שנולדו ב-1849
קטגוריה:אמריקאיות שנפטרו ב-1916
קטגוריה:אמריקאים שנפטרו ב-1916
אנה (שיר)

"אנה" הוא שיר שכתבה אורלי זילברשץ בנאי, הלחינו איגי דיין ויובל בנאי וביצעה להקת הפופ רוק משינה. השיר נכלל באלבומם הראשון, "משינה", והוא אחד השירים הבולטים בו. השיר הוא היחיד מהאלבום ששלומי ברכה, גיטריסט הלהקה, לא הלחין.

== רקע ==
אורלי זילברשץ בנאי, על פי שמועות, כתבה את השיר על ענת עצמון. בתקופה שכתבה את השיר, זילברשץ בנאי הייתה חברתה הטובה של ענת עצמון. על בסיס ההיכרות הקרובה בין השתיים, היא כתבה עליה את השיר, המתאר בחורה אומללה בשם אנה, שעל אף הפוטנציאל שטמון בה, הגורל מונע ממנה להצליח, הן בחייה המקצועיים והן בחיי האהבה שלה. עצמון נפגעה ממילות השיר וניתקה את יחסיה איתה. לימים, השמועה הוכחשה, וזילברשץ טענה שכתבה את השיר על עצמה<ref name=":0"></ref><ref>"האלבומים" עונה 2 פרק 1 - משינה, משינה</ref>.

במצעד 30 השנים הראשונות של משינה, אשר שודר ברדיו תל אביב בשנת 2015, הגיע השיר למקום השלישי.

בשנת 2020, במלאת 35 שנה לאלבום הבכורה של משינה, יצא לשיר רמיקס שיצר טל רום, אשר הפיק ומיקסס את אלבומה של הלהקה "מתים שרים הולכים"<ref name=":0" />.

== קישורים חיצוניים ==

*

== הערות שוליים ==

קטגוריה:שירי משינה
קטגוריה:שירים בעברית
האונס הקבוצתי במחנה זיקים

האונס הקבוצתי במחנה זיקים הוא אונס קבוצתי שהתרחש בשנת 1999 במחנה זיקים של צה"ל על ידי ארבעה חיילים בחייל אביצח שוורץ. האינוס כלל גם התעללות, אלימות, איומים, ומעשי סאדיזם.

==הקורבן==
אביצח שוורץ, בן 19, מפתח תקווה. בספטמבר 1999 החל טירונות רובאי 02 בבסיס הטירונים זיקים שבו היו טירונים שהתגייסו לצה"ל עם רקע מורכב (מקא"ם).

==הפשע והמשפט==
באוקטובר 1999 יצאו הטירונים לשבוע שדאות. שוורץ נשאר בבסיס מסיבות אישיות. כשהגיע באחד הלילות לאוהל שבו ישן, פגש בארבעה חיילים, ששלושה מהם לא הכיר, וזהותם לא הייתה ידועה לו. בין החיילים לשוורץ החלה להתפתח שיחה ובמהלכה הם הטיחו בו שהוא נשי ושטינקר. לאחר מכן החיילים התעללו קשות בשוורץ. הם פגעו בו פיזית, כפו עליו מין אוראלי וביצעו בו מעשה סדום.<ref name=":0" />

לאחר שנה וחצי, דיווח שוורץ על האירוע לפסיכולוג של בסיס תל נוף, רס"ן דני שניידרמן. שלושה חודשים לאחר מכן שוורץ פנה למצ"ח ונפתחה חקירה בשיתוף משטרת ישראל.<ref name=":0"></ref>

בשנת 2002 הוגש כתב אישום נגד ארבעת החשודים בפרשה. במהלך המשפט אחד הנאשמים, יהונתן קירשבלום, הורשע ונדון ל-6 שנות מאסר בפועל ולתשלום פיצויים לנפגע בסך 6,000 ש"ח, נאשם אחר, שחר מזרחי, ברח לארצות הברית, ושני הנאשמים הנוספים מוטי פרחי ואיאד פרס זוכו מחמת הספק בשתי ערכאות. השופטים ציינו שקיים חשד כבד ביותר שהנאשמים הנוספים היו מעורבים במעשה, אך מכיוון ששחר מזרחי לא העיד במשפט, לא היה די בחשד כדי להרשיע אותם.

בשנת 2019 כתב שוורץ פוסט בפייסבוק על האונס שעבר. הפוסט זכה לשיתופים רבים והגיע לאמצעי התקשורת. בעקבות הפרסומים שחר מזרחי נתפס לאחר כ-17 שנה. הוא הורשע בהתעללות בנסיבות מחמירות בצוותא ובמאי 2020 בית המשפט גזר עליו 55 חודשי מאסר בפועל ותשלום פיצויים לנפגע בסך 80,000 ש"ח.

==קישורים חיצוניים==
* 
* 
* 

==הערות שוליים==

קטגוריה:פרשיות אונס קבוצתי בישראל
קטגוריה:צה"ל: פשיעה
קטגוריה:1999 בישראל
קטגוריה:פרשיות אונס בצה"ל
אנדריי בורקה

אנדריי אנדוני בורקה (ברומנית: Andrei Andonie Burcă; נולד ב-15 באפריל 1993 בבקאו שברומניה) הוא כדורגלן רומני המשחק בעמדת הבלם בקבוצת אל-אח'דוד מליגת העל הסעודית ובנבחרת רומניה.

== קריירת מועדונים ==
בורקה החל את הקריירה המקצוענית שלו בקבוצת ארוסטאר בקאו, ובשנת 2013 עבר ל-SC בקאו השכנה, עמה שיחק במסגרת ליגת המשנה הרומנית. לאחר מכן שיחק במשך שלוש עונות בבוטושאן מליגת העל הרומנית, במדיה ערך 104 הופעות ליגה והבקיע ארבעה שערים.

ב-10 ביוני 2019 חתם בורקה בצ'.פ.ר. קלוז' מליגת העל הרומנית. בשלוש העונות הראשונות שלו במועדון זכה בורקה בשלוש אליפויות רומניה, ופעם אחת בסופר קאפ הרומני.

ב-17 ביולי 2023 חתם בורקה על חוזה לעונה אחת באל-אח'דוד מליגת העל הסעודית. <ref></ref>

== קריירה בינלאומית ==
ב-7 בספטמבר 2020 ערך בורקה את הופעת הבכורה שלו בנבחרת רומניה, בניצחון 3–2 על נבחרת אוסטריה במסגרת ליגת האומות 2020/2021. ב-28 במרץ 2023 כבש בורקה שער בכורה בנבחרת רומניה בניצחון 2–1 על נבחרת בלארוס במסגרת מוקדמות יורו 2024. נכלל בסגל נבחרת רומניה ליורו 2024.<ref></ref>

== תארים ==
;צ'.פ.ר. קלוז'
* אליפות רומניה (3): 2019/2020, 2020/2021, 2021/2022
* הסופר קאפ הרומני (1): 2020/2021

== קישורים חיצוניים ==

== הערות שוליים ==

קטגוריה:כדורגלנים רומנים
קטגוריה:בלמי כדורגל רומנים
קטגוריה:בקאו: כדורגלנים
קטגוריה:כדורגלני בוטושאן
קטגוריה:כדורגלני צ'.פ.ר. קלוז'
קטגוריה:כדורגלני נבחרת רומניה 
קטגוריה:כדורגלני יורו 2024 
קטגוריה:בקאו: אישים
קטגוריה:רומנים שנולדו ב-1993
משלוח מיוחד מכוכב X

משלוח מיוחד מכוכב X (באנגלית: Packages from Planet X) היא סדרת טלוויזיה קנדית-אמריקאית מונפשת, מסוגת הרפתקאות, מדע בדיוני וקומדיה, אשר נוצרה על ידי ג'ף הארטר והופקה על ידי DHX Media Vancouver ו-American Greetings.

הסדרה שודרה בארצות הברית החל מ-13 ביולי 2013 עד 24 בפברואר 2014 בערוץ דיסני XD, ואילו בקנדה שודרה החל מ-14 בינואר 2014 עד 31 באוגוסט 2015 בערוץ Teletoon. בישראל הסדרה שודרה בדיבוב עברי בערוץ דיסני החל מ-22 בדצמבר 2013 עד 2014. לסדרה הופקה עונה אחת הכוללת 26 פרקים באורך 22 דקות, כאשר כל פרק מחולק לשני פרקים משניים באורך 11 דקות.

== תקציר העלילה ==
הסדרה עוקבת אחר הרפתקאותיו של דן זמברסקי בן ה-15, אשר מקבל חבילות מוזרות וסתמיות מכוכב X. החבילות מגיעות בצורות שונות ודן ושני חבריו הטובים, אמנדה וטרול, מנצלים את התכולה בהן לטובתם האישית, תוך כדי שמירה עליה מידיו של קופרניקוס, חייזר מרושע שזומם להשתלט על העולם, והעוזרת שלו קלימארי.

== דמויות ==
* דן זברוסקי – הגיבור הראשי של הסדרה. מקבל חבילות מוזרות וסתמיות מכוכב X.
* אמנדה – החכמה מבין חבריה, בעיקר בזכות יומן שרשום בו מה החבילות עושות. אמה מנסה להפוך אותה לנערה תחרותית.
* טרול – החבר הכי טוב של דן. הוא מכבד את הטבע ובעלי החיים, מלבד דביבונים. למרות שהוא בעל משקל גבוה, הוא חזק ואתלטי.
* קופרניקוס – הנבל הראשי של הסדרה שמנסה לקחת מדן את החבילות, על מנת שיוכל להשתלט על העולם.
* קלימארי – עוזרת של קופרניקוס. שילוב של קופה עם זרועות דיונון.

== מדבבים ==
הדיבוב העברי של הסדרה בוים על ידי תמי ברק, והופק על ידי אסנת סדן וגלי נשר.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|דן זברוסקי
|וינסנט טונג
|גיא זיידמן
|-
|אמנדה
|בריט אירווין
|רונה בקרמן
|-
|טרול
|טי אולסון
|מורן סופר
|-
|קופרניקוס
|בריאן דראמונד
|אורי זלצמן
|-
|קלימארי
| colspan="2" |טבית'ה סנט ג'רמיין
|}
בנוסף דיבבו בדיבוב העברי גדי לוי, דור סרוגו, נעמי לבוב ותמי ברק.

== הפקה ==
הרעיון לסדרה עלה בשנת 2006 על ידי ג'ף הארטר עבור American Greetings, כאשר היא אהבה אותו והחלה לפתח אותו. החברה התלהבה מאוד משם הסדרה שלטענתם הוא נשמע נהדר ומקל על השיווק. בשנת 2008 הם הציעו את הסדרה עבור חברת וולט דיסני, אשר נתנה לה אור ירוק בשנת 2011. הסדרה עלתה לשידור לראשונה בשנת 2013 והסתיימה שנה לאחר מכן, כאשר הופקה לה עונה אחת בעלת 26 פרקים.

== ביקורות ==
הסדרה זכתה לביקורות מעורבת. ג'ויס סלטון מאתר "Common Sense Media" תיארה את הסדרה כסדרת הנפשה מפוקפקת ומהירה, עם "הומור גס" ו"גאדג'טים חייזרים" יחד עם אלימות מצוירת. עוד היא טענה שחלק מהילדים הצעירים עלולים להיות "מאוימים או מעוררים יתר על המידה בגלל הקצב המהיר".

== קישורים חיצוניים ==
* 

* 

== הערות שוליים ==

קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות מדע בדיוני אמריקאיות
קטגוריה:סדרות מדע בדיוני קנדיות
קטגוריה:סדרות קומדיה אמריקאיות
קטגוריה:סדרות קומדיה קנדיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה קנדיות שעלו לשידור בשנות ה-2010
קטגוריה:ערוץ דיסני: תוכניות וסדרות
קטגוריה:תוכניות טלוויזיה באנגלית
רסמוס הוילון

רסמוס וינטר הוילון (בדנית: Rasmus Winther Højlund; נולד ב-4 בפברואר 2003 בדנמרק) הוא כדורגלן דני, המשחק בעמדת החלוץ בקבוצת מנצ'סטר יונייטד.

== קריירת מועדונים ==
הוילון גדל במחלקות הנוער של בולקלובן 93, ברונדבי, הולבאק ופ.צ. קופנהגן. ב-25 באוקטובר 2020 ערך את הופעת הבכורה שלו בפ.צ. קופנהגן, בניצחון 0–1 על אורהוס גימנסטיקפוינין במסגרת המחזור השישי ליגת העל הדנית לעונת . בסך הכל ערך 32 הופעות במדי המועדון בכל המסגרות, בהן הבקיע חמישה שערים.

ב-28 בינואר 2022 חתם הוילון בשטורם גראץ מהבונדסליגה האוסטרית. ב-12 בפברואר הבקיע את שערי הבכורה שלו במועדון, צמד שערים בתיקו 2-2 נגד טירול במסגרת המחזור ה-19 בליגה לעונת . בסך הכל ערך 13 הופעות ליגה בחצי העונה הראשונה שלו במועדון, בהן הבקיע שישה שערים.

ב-5 באוגוסט 2023 חתם הוילנד במנצ'סטר יונייטד מהפרמייר ליג האנגלית, תמורת 74€ מיליון אירו בחוזה עד יוני 2028. ב-20 בספטמבר כבש את שער הבכורה שלו במשחק נגד באיירן מינכן בליגת האלופות.

== קריירה בין־לאומית ==
להוילון הופעות בנבחרות הצעירות של דנמרק. בשנת 2022 החל לשחק הן בנבחרת הצעירה והן בנבחרת הבוגרים של דנמרק.

נכלל בסגל נבחרת דנמרק לטורניר יורו 2024. וכבש את שער השיוון במשחק נגד נבחרת אנגליה

== חיים אישיים ==
הוילון הוא בנו של כדורגלן העבר הדני אנדרס הוילון, ששיחק בקבוצת בולקלובן 93. אחיו הצעירים הם הכדורגלנים אוסקר ואמיל הוילון, אשר משחקים בפ.צ. קופנהגן.

==תארים==
פ.צ. קופנהגן
*ליגת העל הדנית (1): 2021/22

;מנצ'סטר יונייטד
* הגביע האנגלי (1): 2023/24 

אישיים
*שחקן החודש בפרמיירליג (1): פברואר 2024

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:חלוצי כדורגל דנים
קטגוריה:קופנהגן: כדורגלנים
קטגוריה:כדורגלני פ.צ. קופנהגן
קטגוריה:כדורגלני שטורם גראץ
קטגוריה:כדורגלני אטאלנטה
קטגוריה:כדורגלני מנצ'סטר יונייטד
קטגוריה:כדורגלני נבחרת דנמרק
קטגוריה:כדורגלני יורו 2024
קטגוריה:ספורטאים זרים באוסטריה
קטגוריה:ספורטאים דנים באיטליה
קטגוריה:ספורטאים דנים באנגליה
קטגוריה:דנים שנולדו ב-2003
ראבי מטונדו

ראבי מטונדו (באנגלית: Rabbi Matondo; נולד ב-12 ביולי 2000) הוא כדורגלן וולשי, המשחק בעמדת הקיצוני בגלאזגו ריינג'רס ובנבחרת ויילס.

== קריירה ==
מטונדו נולד בליברפול שבאנגליה, אך עבר לדרום מזרח ויילס בילדותו. הוא גדל באזור טרמורפה בקארדיף. אביו דאדא שיחק כדורגל במולדתו, הרפובליקה הדמוקרטית של קונגו. שניים מאחיו, סדריק וג'פת, שיחקו גם הם כדורגל בנערותם.

מטונדו החל את הקריירה שלו כשחקן נוער בקארדיף סיטי. בשנת 2016 הוא עבר למנצ'סטר סיטי.

ב-30 בינואר 2019 חתם בשאלקה 04 מהבונדסליגה. הוא ערך את הופעת הבכורה שלו שלושה ימים לאחר מכן, בהפסד 2–0 לבורוסיה מנשנגלדבך. ב-28 בספטמבר 2019 הוא הבקיע את שערו הראשון עבור שאלקה בניצחון 1–3 על ר.ב. לייפציג.

ב-7 בינואר 2021, חתם מטונדו בסטוק סיטי בהשאלה עד לתום העונה. הוא שיחק 11 פעמים, וכבש פעם אחת בתיקו 1–1 נגד נוטינגהאם פורסט ב-24 באפריל.

ב-9 באוגוסט 2021 הושאל לעונה אחת לסרקל ברוז'. ב-11 בספטמבר ערך הופעת בכורה בניצחון 2–4 על זולטה ורכם. ב-27 בנובמבר כבש שער בכורה בניצחון 1–3 על מכלן.

ב-12 ביולי 2022, הודיעה גלאזגו ריינג'רס על החתמתו של מטונדו ל-4 שנים. הוא ערך את הופעת הבכורה שלו במועדון מול רויאל אוניון סן-ז'ילואז הבלגית בהפסד 0–2 במוקדמות ליגת האלופות ב-2 באוגוסט. ארבעה ימים לאחר מכן ערך את הופעת הבכורה בליגה בניצחון 0–2 על קילמרנוק.

=== קריירה בינלאומית ===
מונטדו זכאי היה לייצג את הרפובליקה הדמוקרטית של קונגו, ויילס או אנגליה. הוא ייצג את אנגליה בנבחרות עד גיל 15 לפני שהחליף והחל לייצג את ויילס בנבחרת עד גיל 17. הוא רשם 10 הופעות בנבחרת עד גיל 17. לאחר מכן שיחק שמונה משחקים בנבחרת עד גיל 21.

הוא ערך את הופעת הבכורה הבינלאומית שלו בנבחרת הבוגרת של ויילס ב-20 בנובמבר 2018, בהפסד 0–1 לאלבניה.

== קישורים חיצוניים ==

קטגוריה:כדורגלנים ולשים
קטגוריה:קשרי כדורגל ולשים
קטגוריה:ליברפול: כדורגלנים
קטגוריה:כדורגלני שאלקה 04
קטגוריה:כדורגלני סטוק סיטי
קטגוריה:כדורגלני סרקל ברוז'
קטגוריה:כדורגלני גלאזגו ריינג'רס
קטגוריה:כדורגלני נבחרת ויילס
קטגוריה:ספורטאים זרים בגרמניה
קטגוריה:ספורטאים זרים בבלגיה 
קטגוריה:ולשים שנולדו ב-2000
אנדרה אלמיידה (2000)

דומינגוש אנדרה ריביירו אלמיידה (בפורטוגזית: Domingos André Ribeiro Almeida; נולד ב-30 במאי 2000 בגימארייש שבפורטוגל) הוא כדורגלן פורטוגזי המשחק בעמדת הקשר בקבוצת ולנסיה מלה ליגה.

== קריירת מועדונים ==
אלמיידה גדל במחלקת הנוער של ויטוריה דה גימארייש. בשנת 2016 החל לשחק בקבוצת המילואים של המועדון. הוא ערך 72 הופעות ליגה במדי הקבוצה הבוגרת של המועדון במסגרת ליגת העל הפורטוגלית, בהן הבקיע שלושה שערים.

ב-25 באוגוסט 2022 חתם אלמיידה על חוזה לשש עונות בוולנסיה מלה ליגה. ב-17 בספטמבר כבש שער בכורה, בניצחון 0–3 על סלטה ויגו.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ויטוריה דה גימארייש
קטגוריה:כדורגלני ולנסיה
קטגוריה:פורטוגזים שנולדו ב-2000
ג'ים פילן

ג'ים פילֶן (באנגלית: Jim Pillen; נולד ב-31 בדצמבר 1955) הוא פוליטיקאי ואיש עסקים אמריקאי, המכהן כמושל נברסקה מאז ינואר 2023.

== ביוגרפיה ==
פילן נולד בקולומבוס שבנברסקה. לאחר שסיים את לימודיו התיכוניים בבית הספר התיכון לייקוויו ב-1974, קיבל תואר ראשון במדעי בעלי החיים מאוניברסיטת נברסקה–לינקולן ולאחר מכן תואר דוקטור ברפואה וטרינרית מהמכללה לרפואה וטרינרית באוניברסיטת המדינה של קנזס. בשנים 1975–1978 היה שחקן פוטבול בעמדת המגן האחורי של "נברסקה קורנהסקרס", תחת אימונו של טום אוסבורן, מאמן הפוטבול ולימים חבר בית הנבחרים של ארצות הברית. בשנת 2004 נכנס פילן להיכל התהילה של הפוטבול בנברסקה.

במהלך הקריירה המקצועית שלו עבד פילן כווטרינר והיה יושב ראש "חוות משפחת פילן", בית עסק בבעלות משפחתו שרכש את "DNA Genetics" ב-2003. בנוסף, היה פילן נשיא לשכת המסחר של אזור קולומבוס ויו"ר מועצת המנהלים של בית החולים הקהילתי בקולומבוס. פילן כיהן במועצת העוצרים של אוניברסיטת נברסקה (השולטת במערכת האוניברסיטאית במדינה) מאז 2012,שם שימש כסגן יו"ר ויו"ר גם ב-2018 וב-2020, בהתאמה.

בבחירות 2022 בארצות הברית התמודד פילן לתפקיד מושל נברסקה מטעם המפלגה הרפובליקנית. במהלך הבחירות המקדימות למועמדות לתפקיד, מיאן פילן להתעמת עם יריביו לפריימריז. פילן זכה לתמיכתה של מושלת נברסקה לשעבר קיי אור ולחסותו של המושל המכהן פיט ריקטס. במערכת בחירות מקדימות מרובת-מתמודדים ניצח פילן כשגרף 33.75% מהקולות. עמיתו למירוץ הוא התובע הפדרלי לשעבר ג'וזף קלי.

במערכת הבחירות ניצח פילן כשגרף 60.5% מהקולות ונבחר למושל נברסקה. הוא הושבע לתפקידו ב-5 בינואר 2023.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת נברסקה–לינקולן
קטגוריה:בוגרי אוניברסיטת המדינה של קנזס
קטגוריה:מושלי נברסקה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1955
Queen Radio: Volume 1

Queen Radio: Volume 1 הוא אלבום האוסף הראשון של הראפרית האמריקאית ניקי מינאז'. את האלבום הוציאה לאור חברת התקליטים ב-26 באוגוסט 2022.<ref></ref>

== רקע ==
"Super Freaky Girl", הסינגל הראשון והיחיד מתוך האוסף, פורסם ב-12 באוגוסט 2022. זהו שיר הסולו הראשון של מינאז' מזה שלוש שנים. הוא מכיל סימפול של השיר "Super Freak" של ריק ג'יימס משנת 1981. גרסה מורחבת של השיר בשם "רומן רמיקס" יצאה בהפתעה ב-18 באוגוסט 2022. ברמיקס התווספה גרסה נוספת המבוצעת על ידי האלטר אגו של מינאז', רומן זולנסקי. הוא הגיע למקום הראשון בבילבורד הוט 100 – שירה הראשון של מינאז' שעושה זאת.

== רשימת רצועות ==

== מיקומי שיא ==

== הערות שוליים ==

==קישורים חיצוניים==

קטגוריה:אלבומי אוסף מ-2022
קטגוריה:אלבומי ניקי מינאז'
קטגוריה:אלבומי אוסף באנגלית
רחל קשת

רחל קשת (נולדה ב-17 באוגוסט 1976) היא שחקנית ובמאית תיאטרון ישראלית, ומנהלת המעבדה למשחק בירושלים.

== ביוגרפיה ==
קשת נולדה בחיפה לאם דתייה ואב חילוני, ומנהלת אורח חיים דתי. למדה באולפנת אמי"ת (עירוני ו') בעיר, וכבר מגיל 13 החלה לשחק במסגרת חוג לתיאטרון.

את שירותה בצה"ל עשתה כקצינת הוראה במחו"ה אלון, ולאחר שחרורה למדה במדרשת עין הנציב ובמדרשת ברוריה.

לדבריה, דווקא מתוך לימוד התורה היה לה ברור שהיא רוצה להתמקצע בעולם התיאטרון כבמאית וכשחקנית<ref></ref>, ולכן המשיכה ללימודי תיאטרון באוניברסיטת תל אביב וסיימה תואר ראשון בשנת 2001.

עם סיום לימודיה פנתה עם עוד חמש יוצרות דתיות צעירות שלמדו במסגרות חילוניות לתיאטרון עכו, שם יצרו את ההצגה "אל תגידו מים מים" בהשראת הסוגיה התלמודית "ארבעה נכנסו לפרדס", הצגה שקיבלה צל"ש בפסטיבל עכו 2002. להצגת הבכורה שלה הגיעה קשת כשהיא אם לתינוק ובחודש השמיני להריונה השני. בשנת 2009 נרשמה ללימודי תואר שני במסלול שחקן יוצר באוניברסיטת תל אביב, וסיימה את התואר בשנת 2014.

בשנת 2015 הקימה קשת תיאטרון עצמאי "תיאטרון רחל קשת" שבמסגרתו פועל בית הספר ללימודי תיאטרון המעבדה למשחק, שבראשו היא עומדת. כמו כן היא מנהלת שותפה של קבוצת הפייסבוק "דתיות עסקיות מדברות" המונה למעלה מ-6000 נשות עסקים מהמגזר הדתי.

== קריירה מקצועית ==
* חתוך דק דק - מופע במסגרת פסטיבל עכו 2004 לצד טובה בירנבאום ורחל גץ-סלומון העוסק במקומה של האישה בחברה מתוך ריטואלים נשיים.
* מה את אומרת - סיפורה האמיתי של מתבגרת במגזר הדתי החווה פגיעה מינית. זוכת פרס התיאטרון היהודי לשנת תשע"ב<ref></ref>.
* פייס to face - הצגה דיגיטלית שיצרה קשת בשיתוף עם השחקנית נעמה ארלקי על התמכרות למדיה, בדידות, חברות והקשבה. תיאטרון רחל קשת, 2015
* ותהר ותלד - יצירה משותפת עם חנה ואזנה גרינולד. פרויקט הגמר של קשת לתואר השני בתיאטרון, שבמרכזו נשים שבוחרות לא להביא ילדים לעולם. ההצגה זכתה בפרס קיפוד הזהב למבצעת השנה. תמונע, 2015<ref></ref>.
* בית חם - מחזה המבוסס על סיפורי החיים של נשים שבתיהן נשרפו. תיאטרון הידית, 2019<ref></ref>
* ישראל תיקונים בע"מ - מופע תפילה תיאטרלי מוזיקלי בהשראת הבעש"ט. 2021<ref></ref>

== פרסים והישגים ==
* זוכת פרס שר החינוך לתרבות יהודית 2016
* זוכת פרס קיפוד הזהב לשנת 2015<ref></ref>
* נכללה ברשימת 50 נשים מובילות במגזר הדתי, 2012

== חיים אישיים ==
קשת נשואה, אם לשישה, ומתגוררת ביישוב תקוע<ref name=":0" />.

== קישורים חיצוניים ==
* 

* 
* 
* 

== הערות שוליים ==

קטגוריה:במאיות תיאטרון ישראליות
קטגוריה:זוכות פרס שר החינוך לתרבות יהודית
קטגוריה:זוכי פרס קיפוד הזהב
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:בוגרות תיכון עירוני ו' (חיפה)
קטגוריה:זכרון יעקב: אישים
קטגוריה:במאי תיאטרון ישראלים
קטגוריה:זוכי פרס שר החינוך לתרבות יהודית
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1976
קטגוריה:ישראלים שנולדו ב-1976
פרדריק אורסנס

פרדריק אורסנס (בנורווגית: Fredrik Aursnes; נולד ב-10 בדצמבר 1995 בהרייד שבנורווגיה) הוא כדורגלן נורווגי המשחק בעמדת הקשר האחורי בקבוצת בנפיקה ליסבון מליגת העל הפורטוגלית.

== קריירת מועדונים ==
אורסנס גדל במחלקת הנוער של הרייד. בשנת 2012 הצטרף להוד מליגת המשנה הנורווגית, עמה זכה בגביע הנורווגי לעונת .

ב-1 בדצמבר 2015 חתם אורסנס במולדה מליגת העל הנורווגית. הוא ערך 151 הופעות ליגה במדי המועדון, בהן הבקיע 18 שערים. כמו-כן, זכה עם המועדון באליפות נורווגיה בעונת .

ב-10 באוגוסט 2021 חתם אורסנס על חוזה לשלוש עונות בפיינורד מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 0–4 על וילם II במסגרת המחזור הראשון בליגה לעונת 2021/2022. ב-24 באוקטובר הבקיע את שערו היחיד במדי המועדון, בניצחון 2–3 על קמבור במסגרת המחזור העשירי בליגה. בסך הכל ערך אורסנס 35 הופעות ליגה במדי המועדון. הוא הגיע עם המועדון לגמר הליגה האירופית בעונת עונת 2021/2022 בליגה האירופית, בו הפסידה פיינורד לאיינטרכט פרנקפורט.

ב-24 באוגוסט 2022 חתם אורסנס על חוזה לחמש עונות בבנפיקה ליסבון מליגת העל הפורטוגלית.

== קריירה בינלאומית ==
ב-6 ביוני 2021 ערך אורסנס את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות.

== תארים ==
;הוד
* הגביע הנורווגי (1): 2012

;מולדה
* אליפות נורווגיה (1): 2019

;בנפיקה ליסבון
* אליפות פורטוגל (1): 2022/2023
* הסופר קאפ הפורטוגלי: 2023

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני מולדה
קטגוריה:כדורגלני פיינורד
קטגוריה:כדורגלני בנפיקה ליסבון
קטגוריה:כדורגלני נבחרת נורווגיה
קטגוריה:ספורטאים זרים בהולנד
קטגוריה:ספורטאים זרים בפורטוגל
קטגוריה:נורווגים שנולדו ב-1995
ז'ואל אורדונייס

ז'ואל לאנדרו אורדונייס גררו (בספרדית: Joel Leandro Ordóñez Guerrero; נולד ב-21 באפריל 2004 בגואיאקיל שבאקוודור) הוא כדורגלן אקוודורי המשחק בעמדת הבלם בקבוצת קלאב ברוז' מליגת העל הבלגית ובנבחרת אקוודור.

== קריירת מועדונים ==
אורדונייס גדל במחלקות הנוער של דפורטיבו אסוגס ואינדפנדיינטה דל ואיה מליגת העל האקוודורית. ב-10 באפריל 2022 ערך את הופעת הבכורה שלו בקבוצה הבוגרת של אינדפנדיינטה דל ואיה, בתיקו 0-0 נגד גואיאקיל סיטי במסגרת המחזור השביעי בליגה לעונת . ב-5 במאי ערך את הופעת הבכורה שלו בגביע ליברטדורס, בהפסד 0–1 לדפורטס טולימה במסגרת שלב הבתים לעונת גביע ליברטדורס 2022. בסך הכל ערך שמונה הופעות ליגה במדי המועדון, והוסיף שלוש הופעות במסגרת גביע ליברטדורס.

ב-2 באוגוסט 2022 חתם אורדונייס בקלאב ברוז' מליגת העל הבלגית.

== קריירה בינלאומית ==
ב-22 במרץ 2024 ערך אורדונייס את הופעת הבכורה שלו בנבחרת צ'ילה, בניצחון 2-0 על נבחרת גואטמלה במשחק ידידות.

נכלל בסגל נבחרת אקוודור לטורניר קופה אמריקה 2024.

== תארים ==
קלאב ברוז

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:גואיאקיל: כדורגלנים
קטגוריה:כדורגלני קלאב ברוז'
קטגוריה:כדורגלני נבחרת אקוודור
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:אקוודורים שנולדו ב-2004
Temple of Void

Temple of Void (בעברית: "מקדש הריק", תעתיק: "טמפל אוף וויד") היא להקת דת'-דום מטאל אמריקאית שהוקמה ב-2013, על ידי חברי סצנת האנדרגראונד של מישיגן. סולן הלהקה, מייק ארדודי, הוא הגיטריסט של Acid Witch, להקה מצליחה אחרת בסגנון הדת'-דום.<ref></ref> נכון להיום, הלהקה הוציאה ארבעה אלבומים באורך מלא.<ref></ref>

== חברי הלהקה ==

* מייק ארדודי - שירה (2013-הווה)
* ברנט סאטרלי - גיטרה בס (2013-הווה)
* ג'ייסון פירס - תופים (2013-הווה)
* אלכס און - גיטרה (2013-הווה)
* דון דור - גיטרה (2017-הווה)

=== חברים לשעבר ===

* אריק בלנשרד - גיטרה (2017-2013)

== דיסקוגרפיה ==
{| class="wikitable mw-collapsible" border="1"
|-
!אלבום
!שנה
|-
|Demo MMXIII (דמו)
|2013
|-
| Of Terror and the Supernatural ||2014
|-
| Lords of Death ||2017
|-
| The World That Was ||2020
|-
| Summoning the Slayer ||2022
|}

==קישורים חיצוניים==

==הערות שוליים==

קטגוריה:להקות דת' מטאל
קטגוריה:להקות דום מטאל
קטגוריה:חמישיות מוזיקליות
אמנת דנקרק

אמנת דנקרק נחתמה ב-4 במרץ 1947 בדנקרק שבצרפת, בין צרפת לממלכה המאוחדת, כחוזה של ברית וסיוע הדדי נגד מתקפה גרמנית אפשרית לאחר מלחמת העולם השנייה. הוא נכנס לתוקף ב-8 בספטמבר 1947 ולפי חלק 6, סעיף 2 של הנוסח, הוא נשאר בתוקף למשך 50 שנה.

לדברי מארק טרכטנברג, האיום הגרמני היה אמתלה להגנה מפני ברית המועצות.<ref></ref>

אמנה זו קדמה לאמנת בריסל משנת 1948, אשר הובילה להקמת האיחוד המערבי (WU) בין בלגיה, צרפת, לוקסמבורג, הולנד והממלכה המאוחדת. ב-1955 שונה שמו לאיחוד המערב-אירופי, עקב חתימת אמנת בריסל משנת 1954, שהכריזה על כניסת איטליה וגרמניה המערבית לאיחוד.

== ראו גם ==
* האמנה הצפון-אטלנטית

== הערות שוליים ==

דנקרק
קטגוריה:הממלכה המאוחדת: היסטוריה צבאית
קטגוריה:צרפת: היסטוריה צבאית
דנקרק
קטגוריה:חוזים והסכמים בין-לאומיים
קטגוריה:1947 בממלכה המאוחדת
קטגוריה:1947 בצרפת
קטגוריה:דנקרק
קטגוריה:יחסי הממלכה המאוחדת – צרפת
נקודת לברנוב

נקודת לברנוב או לברנוב פוינט או לברנוב נוס (באנגלית: Lavrenov Point; בבולגרית: Лавренов нос) היא לשון יבשה בחוף הצפוני של האי רוברט, באיי שטלנד הדרומיים שבאנטארקטיקה.

נקודת לברנוב מהווה את הצד המזרחי של פתחו של מפרצון יונדולה;

נקודת לברנוב ממוקמת 2.7 קילומטרים ממערב לנקודת ניואל;

נקודת לברנוב ממוקמת 2.6 קילומטרים דרומית-מערבית לנקודת קתרינה;

== היסטוריה ==
=== מיפוי אזור לשון היבשה ===

אזור לשון היבשה מופה לראשונה על ידי סוקרים בולגרים בשנת 2008.

=== מקור השם ===

לשון היבשה נקראת על שם הצייר הבולגרי טסקן לברנוב.

== קישורים חיצוניים ==
* [https://copernix.io/#?where=-59.57612059790039,-62.33855190874172,16&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

לברנוב
לברנוב
Amelia Brightman

Amelia Brightman (בעברית: אמיליה ברייטמן) הוא אלבום הבכורה של הזמרת האנגלייה אמיליה ברייטמן.<ref name=":0"></ref> האלבום יצא לאור ב-9 במרץ 2016 בהוצאת חברת התקליטים נמו רקורדס, לאחר שברייטמן הוציאה מספר אלבומים עם להקתה, גרגוריאן.<ref></ref> את האלבום הפיקו מפיקים שונים והוא הוקלט באולפני נמו, הנמצאים בהמבורג.<ref></ref>

במסגרת האלבום הקליטה ברייטמן גרסאות כיסוי לשני שירים: "Confide in Me" של קיילי מינוג ו-"Fix You" של קולדפליי.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2016
קטגוריה:אלבומי אמיליה ברייטמן
קטגוריה:אלבומים באנגלית
קטגוריה:אלבומי חברת נמו רקורדס
The Fairest of the Seasons

The Fairest of the Seasons הוא אלבום מחודש של הזמרת האנגלייה אמיליה ברייטמן.<ref name=":0"></ref> האלבום יצא לאור ב-18 באוגוסט 2017 בהוצאת חברת התקליטים הייפרטנשן רקורדס, לאחר שברייטמן הוציאה מספר אלבומים עם להקתה, גרגוריאן.<ref></ref> את האלבום הפיקו מפיקים שונים והוא הוצאה מחודשת של קודמו, (2016).<ref></ref>

במסגרת האלבום הקליטה ברייטמן גרסאות כיסוי לשני שירים: "Confide in Me" של קיילי מינוג ו-"Fix You" של קולדפליי.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומי אמיליה ברייטמן
קטגוריה:אלבומים באנגלית
"הספר המשוגע"

"הספר המשוגע" הוא ספר שנכתב על ידי חיים גורי, יצא לאור ב-1971 וזכה להצלחה רבה. בספר מתייחס גורי לשלהי תקופת המנדט הבריטי ומשקף בו את געגועיו לתקופה זו ולחבריו תוך שהוא טווה פסיפס של סיפורים ואנשים בהם נתקל בשנים אלו כשמקום חם במיוחד שמור בספרו לחבריו מתנועות הנוער, הההכשרות המגויסות והפלמ"ח.

== רקע ==
חיים גורי הצטרף לפלמ"ח ב-1941 ופעל בשורותיו עד הקמת המדינה. לאחר הקמת המדינה היה גורי בין הקולות הבולטים שפעלו להנצחת הפלמ"ח במאמריו, שיריו וסיפוריו כש"הספר המשוגע" היה אחד מהם. תחילה פרסם גורי קטעים מהספר בעיתון למרחב ובהמשך יצא הספר לאור.

== על הספר ==
בספר זה יוצר גורי פסיפס של דמויות ואירועים משלהי תקופת המנדט הבריטי כשחלקם קשור לתל אביב וחלקם קשור לתקופת הההכשרה שלו ביגור. גורי מתייחס בספרו לאנשים אמיתיים בהם נתקל באותן שנים כמו שמעון רודי הבריון, אריק מחקה החיות, אמיל אבינרי, יפתח זייד, מנחם שרפמן, אברהם בית הלוי, וילי ברגר, עובד מיכאלי ויצחק שדה אך גם לדמויות בדיוניות כמו יסמין הקטנה מא-זיב אצלה מחפש המחבר מזור לכאבי חבריו או יעקב נחמני השומר (בן דמותו של יצחק חנקין) המספר על פגישתו בכלא עם רוצחו של חיים ארלוזורוב. כמו כן מזכיר גורי בספר אירועים ומקומות אמיתיים כמו רצח ארלוזורוב, ההפגנות נגד גירוש מעפילים, ליל הגשרים ועוד.

בין כל הדמויות המופיעות בספר צצות ועולות שוב ושוב שתי דמויוית שהיו חברות ילדות של גורי ומושא הערצתו ומשמשות כגיבורות הספר: חמדור ובריניקי המייצגות, כל אחת בדרכה, דור שלם:
* חמדור, כמו גורי, היה חבר בתנועת מחנות העולים, הלך להכשרה בקיבוץ, התנדב לצבא הבריטי בתקופת מלחמת העולם השנייה ושירת באלכסנדריה שבמצרים והתגייס לפלמ"ח לאחר המלחמה.
* לעומת דמותו של חמדור הלוחמני והמקושר להוויה המקומית עומדת דמותה בריניקי (עליה נרמז שהיא אהובתו של חמדור). לאורך כל הספר פורש גורי בפני הקורא דמות רוחנית עם נטייה אמנותית ומדבר עליה בהערצה ואף קורא לה "בריניקי המלכה". המחבר, המאוהב בה בסתר, לא זוכה לפגוש בה לאורך כל הספר כשלכל מקום אליו הוא מגיע מסתבר לו שזמן קצר לפני כן היא עזבה והוא נאלץ לשמוע על עלילותיה דרך אנשים אחרים. בריניקי אומנם התנדבה לשירות בצבא הבריטי אך בסופו של דבר עזבה את הארץ ועברה לגור בלונדון.

הספר מסתיים במותו של חמדור במהלך פיצוץ גשר א-זיב כשחזר לגשר להפעיל את חומר הנפץ ובקינה שנושא גורי לתקופת הפלמ"ח ולחבריו:
.

== הדמויות מאחורי גיבורי הספר ==
לדבריו של גורי, לאחר הוצאת הספר, דמותו של חמדור מבוססת על לוחם הפלמ"ח חיים בן-דור, חבר קיבוץ יגור, שנהרג ב-1948 בפעולה נגד הכפר בלד א-שייח'.

אין אישור חד משמעי של גורי בנוגע לאישה ששימשה מודל לדמותה של ברניקי אולם בכתבה שפורסמה נטען שהייתה זו נועה אשכול (בתו של לוי אשכול) שהייתה ידידתו של חיים בן-דור. גורי הוציא הודעה מסתייגת והבהיר שעל אף קווי הדמיון בין הדמויות אין להתייחס לספר כתימוכין לאוטוביוגרפיה של אשכול.

== קישורים חיצוניים ==
* 
* 

== הערות שוליים ==

קטגוריה:חיים גורי
קטגוריה:ספרים ישראליים
קטגוריה:ספרי 1971
קטגוריה:ספרי ספריה לעם
Masters of Chant

Masters of Chant הוא אלבום האולפן השני של הלהקה הגרמנית גרגוריאן.<ref name=":0"></ref> לאחר יציאת אלבום הבכורה של הלהקה, Sadisfaction (1991), הוחלט כי היא תתחיל להפיץ סדרת אלבומים באותו השם, שתחולק לפי תקופות ומועדים.<ref name=":0" /> בשנת 2007 הופץ מארז תקליטורים שכלל את האלבום עם שתי רצועות נוספות.<ref name=":0" />

באלבום מתארחת הזמרת-יוצרת האנגלייה שרה ברייטמן ("Don't Give Up").<ref name=":0" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
! בלגיה (BEA)<ref></ref>
| זהב
| 25,000
|-
! גרמניה (BVMI)<ref></ref>
| זהב
| 150,000
|-
! הונגריה (MAHASZ)<ref></ref>
| זהב
| 2,000
|-
!ניו זילנד (RMNZ)<ref></ref>
|זהב
|7,500
|-
!פולין (ZPAV)<ref></ref>
|זהב
|50,000
|-
! פינלנד (Musiikkituottajat)<ref name=":2"></ref>
| זהב
| 33,258<ref name=":2" />
|-
! צרפת (SNEP)<ref></ref>
| זהב
| 100,000
|}

== קישורים חיצוניים ==

== הערות שוליים ==

קטגוריה:אלבומי 1999
קטגוריה:אלבומי גרגוריאן
קטגוריה:אלבומים באנגלית
קטגוריה:אלבומי גרסאות כיסוי
Sadisfaction

Sadisfaction (בעברית: סיפוק) הוא אלבום הבכורה של הלהקה הגרמנייה גרגוריאן.<ref name=":0"></ref> במקור, גרגוריאן הוגדרה כלהקה העוסקת במוזיקת פופ בעיקרה, בדומה לאניגמה. במסגרת הקונספט הזה, פרנק פיטרסון יחד עם מתיאס מייסנר ותומאס שוורץ הקליטו את האלבום הזה, עם שירה מובילה שסופקה על ידי "האחיות מארץ עוץ": סוזנה אספלטה (אשתו של פיטרסון באותה התקופה) ובירגיט פרויד.<ref name=":0" /> עם זאת, זה היה האלבום היחיד של השלישייה בסגנון זה. גרגוריאן הוקמה לתחייה על ידי פיטרסון ב-1998 עם חברים חדשים, ובמהלך ההקמה המחודשת, הוציאה הלהקה את סדרת האלבומים Masters of Chant בסגנון המזמור הגרגוריאני.<ref name=":1"></ref> במרוצת השנים יצאו מספר אלבומים כחלק מהסדרה.<ref name=":1" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-1991
קטגוריה:אלבומי גרגוריאן
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
ג'ו סמפולינסקי

ג'וזף סמפולינסקי (באנגלית: Joseph Sempolinski; נולד ב-10 בפברואר 1983) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-23 של מדינת ניו יורק. סמפולינסקי, חבר המפלגה הרפובליקנית, נבחר לקונגרס בבחירות מיוחדות שנערכו באוגוסט 2022, ופרש מהקונגרס בינואר 2023.

== ביוגרפיה ==
סמפולינסקי נולד באלמירה שבניו יורק, והשלים את לימודיו התיכוניים בתיכון "קורנינג-פיינטד פוסט וסט" (Corning-Painted Post West) השוכן בעיירה פיינטד פוסט. לסמפולינסקי תואר ראשון מאוניברסיטת ג'ורג'טאון ותואר שני בפילוסופיה מאוניברסיטת ייל. בשנים 2010–2015 עבד סמפולינסקי בלשכתו של חבר הקונגרס טום ריד כמנהל מחוזי. בנוסף היה יושב ראש סניף המפלגה הרפובליקנית במחוז סטובן.

ב-10 במאי 2022 התפטר ריד מתפקידו כנציג מחוז הקונגרס ה-23 של ניו יורק, לאחר שהצהיר מבעוד מועד כי לא יתמודד אליו מחדש בבחירות 2022, ולפיכך הותיר מושב בלתי-מאויש בקונגרס ה-117. גבולות המחוז היו אמורים להיות משורטטים מחדש על פי מפקד האוכלוסין של ארצות הברית משנת 2020. אף על פי ששני מתממודדים רפובליקנים הכריזו על התמודדותם במחוז המחודש, קרל פלדינו והמנצח בפריימריז ניק לאנגוורת'י, התגוררו שניהם מחוץ לגבולות המחוז שזה עתה נקבעו, והחליטו שלא להתמודד בבחירתו המיוחדות להחלפתו של ריד. בעקבות זאת, הוועדה הרפובליקנית של מדינת ניו יורק בחרה בסמפולינסקי כמועמדה בבחירות המיוחדות.

בבחירות המיוחדות ניצח סמפולינסקי את מקס דלה פיה, מועמד המפלגה הדמוקרטית הן בבחירות המיוחדות והן בבחירות הכלליות, בהפרש בן 53%–47%. כבר בעת יום הבחירות המיוחדות הצהיר סמפולינסקי כי אין בכוונתו להתמודד לתקופת כהונה מלאה בבחירתו הכלליות בנובמבר. ב-13 בספטמבר 2022 סמפולינסקי הושבע לתפקידו כחבר בית הנבחרים האמריקאי, וכהונתו תמה עם התפזרות הקונגרס ה-117 ב-3 בינואר 2023.

== קישורים חיצוניים ==

* 

* 
* 

== הערות שוליים ==

קטגוריה:בוגרי אוניברסיטת ג'ורג'טאון
קטגוריה:בוגרי אוניברסיטת ייל
קטגוריה:ראשי סגל בארצות הברית
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1983